
Έχοντας υπόψη: 

1. Τις διατάξεις της παρ. 19 του άρθρου 1 του Ν. 2621/98 
«Ρύθμιση θεμάτων οργάνωσης και λειτουργίας των τεχνο¬ 
λογικών εκπαιδευτικών ιδρυμάτων και άλλες διατάξεις» 
(ΦΕΚ 136τ.Α'). 

2. Την αριθμ. 5/19.10.99 απόφαση της συνέλευσης του 
Τ.Ε.Ι. Καλαμάτας η οποία μας διαβιβάστηκε με το αριθμ. 
3271/16.11.99 έγγραφο του ΤΕΙ Καλαμάτας. 

3. Το γεγονός ότι από τις διατάξεις αυτής της απόφασης 
δενπροκαλείται δαπάνη σε βάροςτου κρατικού προϋπολο¬ 
γισμού, αποφασίζουμε: 

Εγκρίνουμε ως προς τη νομιμότητά της και την πληρότη- 
τά της την αριθμ. 5/19.10.98 απόφαση της συνέλευσης του 
Τεχνολογικού Εκπαιδευτικού Ιδρύματος (Τ.Ε.Ι.) Καλαμάτας 
με την οποία καταρτίστηκε ο κανονισμός σπουδών του πα¬ 
ραπάνω ιδρύματος, και η οποία έχει ως ακολούθως: 

ΚΑΝΟΝΙΣΜΟΣ ΣΠΟΥΔΩΝ 

ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΚΑΛΑΜΑΤΑΣ 

ΚΕΦΑΛΑΙΟ ΠΡΩΤΟ 

Σπουδαστές, εγγραφές, κύκλοι σπουδών, μαθήματα 
Άρθρο 1 

Σπουδαστές Τ.Ε.Ι. Καλαμάτας - Εγγραφές 

1. Σπουδαστές του Τ.Ε.Ι. Καλαμάτας καθίστανται όσοιεγ- 
γράφονται σ’ αυτό μετά από εισαγωγή, μετεγγραφή ή κα¬ 
τάταξη σύμφωνα με τις κείμενες διατάξεις. 

2. Οι εγγραφές των νεοεισαγομένων σπουδαστών γίνο¬ 
νται στο οικείο τμήμα της σχολής μέσα στα χρονικά όρια 
που ορίζονται εκάστοτε με τις υπουργικές αποφάσεις, για 
την εισαγωγή νέων σπουδαστών και με βάση τα δικαιολο- 
γητικά που ορίζονται στις ίδιες αποφάσεις. 

3. Για όσους προέρχονται από μετεγγραφή ή κατάταξη, 
για την εγγραφή τους απαιτείται η έκδοση σχετικής απόφα¬ 
σης του τμήματος, σύμφωνα με τις κείμενες διατάξεις. 

Για λόγους εξαιρετικής ανάγκης, όπως π.χ. παρατεταμέ- 


νη θεομηνία, σοβαρή ασθένεια, στράτευση ή απουσία στο 
εξωτερικό, είναι δυνατή η εγγραφή σπουδαστή που καθυ¬ 
στέρησε να εγγράφει μέσα στις προθεσμίες της προηγού¬ 
μενης παραγράφου του άρθρου αυτού, με απόφαση του 
συμβουλίου του τμήματος, ύστερα από αίτηση του ενδια¬ 
φερομένου σπουδαστή, η οποία υποβάλλεται σε αποκλει¬ 
στική προθεσμία εξήντα (60) ημερών από τη λήξη της προ¬ 
θεσμίας εγγραφής και στην οποία εκτίθενται και οι λόγοι 
της καθυστέρησης. 

4. Σπουδαστής που έχει εγγράφει και παρακολουθεί μα¬ 
θήματα σε άλλο τριτοβάθμιο εκπαιδευτικό ίδρυμα δεν μπο¬ 
ρεί να είναι συγχρόνως σπουδαστής και στο Τ.Ε.Ι. Καλαμά¬ 
τας εκτός των περιπτώσεων συνεργασίας τμήματος ή τμη- 
μάτωντου Τ.Ε.Ι. Καλαμάτας μεάλλαΤριτοβάθμια ιδρύματα. 

Άρθρο 2 

Ανανέωση εγγραφής 

1. Με την επιφύλαξη της παρ. 6 του άρθρου 27 του Ν. 
1404/1983 ο σπουδαστής υποχρεούται ανά εξάμηνο σε α¬ 
νανέωση εγγραφής με ειδική έντυπη δήλωση που διατίθεται 
στο Τμήμα. Η ανανέωση γίνεται μια εβδομάδα τουλάχιστον 
πριν την έναρξη των μαθημάτων του εξαμήνου και κατ’ ε¬ 
ξαίρεση για σοβαρούς λόγους μπορεί να παραταθεί για μια 
ακόμη εβδομάδα με απόφαση του Συμβουλίου του τμήμα¬ 
τος. 

2. Σπουδαστής που δεν ανανέωσε την εγγραφή του για 
δύο (2) συνεχόμενα ή για τρία (3) μη συνεχόμενα εξάμηνα 
σπουδών χάνει τη δυνατότητα να συνεχίσει τις σπουδές του 
στο Τ.Ε.Ι Καλαμάτας και διαγράφεται από τα μητρώα του 
Τμήματος αυτοδίκαια. Αιτήσεις επανεγγραφής διαγραφέ- 
ντων εξετάζονται κατά σειρά από το Συμβούλιο του Τμήμα- 
τος και της Σχολής μόνο για τους λόγους εξαιρετικής ανά¬ 
γκης της παρ. 3 του προηγούμενου άρθρου. 

Άρθρο 3 

Κύκλοι σπουδών, έναρξη, διακοπή και λήξη μαθημάτων 

1. Τη βασική εκπαιδευτική μονάδα αποτελείτο διδακτικό 
εξάμηνο. Κάθε διδακτικό έτος αρχίζει την 1η Σεπτεμβρίου 
και λήγει την 5η Ιουλίου και περιλαμβάνει δύο αυτοτελή δι¬ 
δακτικά εξάμηνα: το χειμερινό, το οποίο αρχίζει την πρώτη 
Δευτέρα μετά τις εξετάσεις Σεπτεμβρίου και την εβδομάδα 
των εγγραφών και το εαρινό, το οποίο αρχίζει μετά την λή¬ 
ξη των εξετάσεων β' περιόδου του χειμερινού εξαμήνου και 
την εβδομάδα των εγγραφών. Μεταξύ των δύο εξεταστικών 
περιόδων του χειμερινού εξαμήνου ή μετά τη λήξη της δεύ- 

τερης εξεταστικής περιόδου και μέχρι την έναρξη του εαρι¬ 
νού εξαμήνου μπορούν να παρεμβάλλονται ημέρες ελεύθε¬ 
ρες μαθημάτων. 

2. Κατά τη διάρκεια των εξαμήνων, μαθήματα και εξετά¬ 
σεις δεν διεξάγονται: 

α. Κατά τις διακοπές των Χριστουγέννων από 23 Δεκεμ¬ 
βρίου μέχρι και 2 Ιανουάριου. 

β. Κατά τις διακοπές του Πάσχα από τη Μεγάλη Τετάρτη 
μέχρι την Τετάρτη του Πάσχα, 
γ. Την Εθνική εορτή της 25ης Μαρτίου, 
δ. Την Εθνική εορτή της 28ης Οκτωβρίου, 
ε. Την 17η Νοεμβρίου, 
στ. Την Καθαρή Δευτέρα, 
ζ. Του Αγίου Πνεύματος, 
η. Την 1η Μάίου. 
θ. Των τριών Ιεραρχών. 

ι. Την 2α Φεβρουάριου εορτή της Υπαπαντής του Σωτή- 
ρος (πολιούχος της πόλης της Καλαμάτας). 

ια. Κατά τις διακοπές του καλοκαιριού, που αρχίζουν την 
6η Ιουλίου και λήγουν την 31η Αυγούστου. 

3. Οι ακριβείς ημερομηνίες έναρξης και λήξης μαθημά¬ 
των, των εξετάσεων και των διακοπών του επόμενου διδα¬ 
κτικού έτους, καθορίζονται, κατ’ εφαρμογή των διατάξεων 
του παρόντος άρθρου σε συνδυασμό με εκείνες του άρ¬ 
θρου 27 του Ν. 1404/83, από το συμβούλιο του ΤΕΙ και ανα¬ 
κοινώνονται με ευθύνη του Αντιπροέδρου του ΤΕΙ, ενιαία 
για όλες τις σχολές του ΤΕΙ το αργότερο μέχρι τέλος Ιουνί¬ 
ου κάθε έτους. 

ΚΕΦΑΛΑΙΟ ΔΕΥΤΕΡΟ 

Οργάνωση σπουδών, μορφές διδασκαλίας 
εκπαιδευτικές εκδρομές 

Άρθρο 4 

Οργάνωση μαθημάτων - Προγράμματα σπουδών 

1. Βασικό στοιχείο των σπουδών αποτελεί το εξαμηνιαίο 
μάθημα. Τα μαθήματα του προγράμματος σπουδών κάθε 
τμήματος διακρίνονται σε γενικά υποχρεωτικά, κατεπιλο- 
γήν υποχρεωτικά και προαιρετικά. 

α) Τα γενικά υποχρεωτικά μαθήματα περιλαμβάνουν τα 
μαθήματα υποδομής και τα βασικά μαθήματα της ειδικότη¬ 
τας και είναι υποχρεωτικά για όλους τους σπουδαστές του 
τμήματος. 

β) Τα κατεπιλογήν υποχρεωτικά μαθήματα είναι μαθήμα¬ 
τα ειδικότητας που επιλέγονται από τους σπουδαστές από 
πίνακα περισσοτέρων μαθημάτων. Τα μαθήματα αυτά μπο¬ 
ρεί να είναι ομαδοποιημένα, οπότε ο σπουδαστής επιλέγει 
υποχρεωτικά όλα τα μαθήματα μιας ομάδας, εκτός εάν εί¬ 
ναι αδύνατη η διδασκαλία όλων των μαθημάτων μιας ομά¬ 
δας. Στην περίπτωση αυτή γίνεται ελεύθερη επιλογή για τη 
συμπλήρωση των μαθημάτων της ομάδας. Εάν έχουν ορι¬ 
στεί κατευθύνσεις, τα μαθήματα που τις χαρακτηρίζουν εί¬ 
ναι ομαδοποιημένα. 

γ) Τα προαιρετικά μαθήματα είναι μαθήματα γενικής μόρ¬ 
φωσης ή μαθήματα εμβάθυνσης, υποδομής ή διεπιστημο¬ 
νικά. 

2. Κάθε μάθημα του προγράμματος σπουδών του τμήμα¬ 
τος χαρακτηρίζεται από ένα αριθμό διδακτικών μονάδων 
(δ.μ.). Το τυπικό εξαμηνιαίο πρόγραμμα, αντιστοιχεί σε 30- 
32 δ.μ. Η κατανομή των μονάδων αυτών στα μαθήματα γί¬ 
νεται με απόφαση της Γ ενικής Συνέλευσης του τμήματος. Η 
πτυχιακή εργασία μαζί με την πρακτική άσκηση και τα προ¬ 
αιρετικά μαθήματα λαμβάνουν 30 δ.μ. επιμεριζόμενες με α¬ 
πόφαση της Γ.Σ. του τμήματος, υπό τον όρο ότι η πτυχιακή 


εργασία μπορεί να πάρει μέχρι 20 δ.μ. Στις εκπαιδευτικές ε¬ 
πισκέψεις δεν αντιστοιχούν διδακτικές μονάδες. Στα πλαί¬ 
σια συνεργασίας Τμήματοςτου ΤΕΙ Καλαμάτας με άλλα Τρι- 
τοβάθμια Εκπαιδευτικά Ιδρύματα και μετά από απόφαση 
του συμβουλίου του Τμήματος αναγνωρίζεται η επιτυχής 
παρακολούθηση μαθημάτων σε άλλο Τριτοβάθμιο Ίδρυμα 
και η αναγνώριση των αντίστοιχων διδακτικών μονάδων. 

3. Γ ια τη λήψη του πτυχίου του τμήματος ορίζεται για τα 
κατεπιλογήν υποχρεωτικά μαθήματα καθώς και για τα 
προαιρετικά μαθήματα ένας ελάχιστος συνολικός αριθμός 
διδακτικών μονάδωντηςπαραγράφου2του άρθρου αυτού, 
που αποφασίζεται από τη Γ ενική Συνέλευση του τμήματος. 

Ειδικότερα με βάση το περίγραμμα σπουδών και τη δέ¬ 
σμευση του εδαφίου (β) περιπτ. (ιιι) της παραγρ. 5 του άρ¬ 
θρου αυτού καθορίζεται ο αριθμός των διδακτικών μονά¬ 
δων για τα κατεπιλογήν υποχρεωτικά και προαιρετικά μα¬ 
θήματα. 

4. Εάν οι γνώσεις που παρέχονται σ’ ένα μάθημα είναι 
προϋπόθεση επιτυχούς παρακολούθησης ενός άλλου μα¬ 
θήματος, το πρώτο μάθημα χαρακτηρίζεται ως προαπαι- 
τούμενο του δευτέρου. 

Ένα μάθημα μπορεί να είναι ταυτόχρονα και προαπαιτού- 
μενο ενός μαθήματος και εξαρτώμενο από άλλο μάθημα. 
Γ ια κάθε μάθημα μπορεί να υπάρχουν μέχρι δύο (2) προα- 
παιτούμενα μαθήματα και σε κάθε προαπαιτούμενο αντι¬ 
στοιχούν μέχρι δύο (2) εξαρτώμενα μαθήματα. 

Τα αλληλοσυνδεόμενα μετοντρόπο αυτό μαθήματα σχη¬ 
ματίζουν ομάδες που περιλαμβάνουν μέχρι τρία (3) μαθή¬ 
ματα και δεν έχουν μεταξύ τους κοινά μαθήματα. 

Ο ολικός αριθμός των προαπαιτουμένων καθορίζεται με 
απόφαση Γ ενικής Συνέλευσης του τμήματος έως 20% και ο 
ολικός αριθμός των αλληλοσυνδεόμενων μαθημάτων έως 
40% του συνόλου των υποχρεωτικών μαθημάτων του τμή¬ 
ματος. 

Τα μαθήματα ειδικότητας του προγράμματος σπουδών 
δεν μπορεί να υπερβαίνουν τα δώδεκα (12). 

5. α) Η γενική συνέλευση του τμήματος αποφασίζει με βά¬ 
ση το περίγραμμα του προγράμματος σπουδών για: 

ι) τον καταρχήν διαχωρισμό των μαθημάτων σε θεωρητι¬ 
κή, φροντιστηριακή και εργαστηριακή μορφή διδασκαλίας, 
ιι) Την ειδικότερη ανάλυση του περιγράμματος και των ε¬ 
βδομαδιαίων ωρών κάθε μαθήματος και 
ιιι) τα προαπαιτούμενο και εξαρτώμενα από αυτά μαθή¬ 
ματα κατά τις διακρίσεις της παραγρ. 3 του άρθρου αυτού, 
ιν) τον αριθμό των προαιρετικών μαθημάτων. 

β) Τέλος, η γενική συνέλευση του τμήματος κατά την κα¬ 
τανομή των μαθημάτων του τμήματος ανά εξάμηνο σπου¬ 
δών, σύμφωνα με την παραγρ. 1/β του άρθρου 26 του Ν. 
1404/83 μεριμνά ώστε: 

ι) τα τυπικά προγράμματα των τριών πρώτων εξαμήνων 
σπουδών να μην περιλαμβάνουν κατεπιλογήν υποχρεωτικά 
μαθήματα. 

ιι) να διασφαλίζεται η ορθή αλληλουχία μεταξύ των προα- 
παιτούμενων και εξαρτώμενων από αυτά μαθημάτων και 
ιιι) το τυπικό πρόγραμμα κάθε εξαμήνου σπουδών να πε¬ 
ριέχει έως οκτώ (8) μαθήματα με συνολικό αριθμό εβδομα¬ 
διαίων διδακτικών ωρών 20 έως 35. 

6. Εάν στο πρόγραμμα σπουδών του τμήματος περιλαμ¬ 
βάνονται και μαθήματα που ανήκουν στο γνωστικό πεδίο γε¬ 
νικού τμήματος ή ομάδας μαθημάτων άλλου τμήματος, για 
την κατάρτιση του προγράμματος σπουδών του τμήματος, 
αναφορικά μετά μαθήματα αυτά, σύμφωνα με τις ρυθμίσεις 
της προηγούμενης παραγράφου, του άρθρου αυτού, και 
κατ’ ανάλογη εφαρμογή της παραγρ. 4 του άρθρου 26 του 
Ν. 1404/83 καθώς και του Ν. 2413/96, απαιτείται η σύμφω- 

νη γνώμη της γενικής συνέλευσης του οικείου γενικού τμή¬ 
ματος ή της οικείας ομάδας μαθημάτων. Εάν δεν γίνει δυ¬ 
νατή η επίτευξη συμφωνίας, η οριστική απόφαση λαμβάνε- 
ται από το συμβούλιο της σχολής, προκειμένου για τμήμα¬ 
τα και ομάδες μαθημάτων της ίδιας σχολής, ή από το 
συμβούλιο του ΤΕΙ σε διαφορετική περίπτωση. 

7. Το αργότερο μια εβδομάδα πριν από την έναρξη των α¬ 
νανεώσεων εγγραφής κάθε διδακτικού εξαμήνου, συντάσ- 
σονται με τη φροντίδα του συμβουλίου του τμήματος και α¬ 
νακοινώνονται με ευθύνη του προϊσταμένου του τμήματος: 

α) Το εβδομαδιαίο ωρολόγιο πρόγραμμα μαθημάτωντου 
τμήματος το οποίο περιέχει: 

ι) τα τυπικά προγράμματα σπουδών κάθε εξαμήνου 

ιι) τα μέλη Ε.Π. και Ε.Ε.Π που θα διδάξουν κάθε μάθημα 
των τυπικών προγραμμάτων 

ιιι) την ημέρα, την ώρα και την αίθουσα ή το χώρο που θα 
πραγματοποιηθεί κάθε μάθημα. 

β) Η ημέρα και ώρα των εξετάσεων των εξεταστικών πε¬ 
ριόδων. 

Κατά την κατάρτιση του εβδομαδιαίου ωρολογίου προ¬ 
γράμματος κάθε τμήματος λαμβάνεται πρόνοια, ώστε να 
συμπίπτει ελεύθερος χρόνος 3-4 ωρών σε συγκεκριμένη η¬ 
μέρα της εβδομάδας που θα χρησιμοποιείται για την σύ¬ 
γκληση των οργάνων του τμήματος ή συνελεύσεων των με¬ 
λών του ΤΕΙ. 

8. α) Τα τυπικά προγράμματα των εξαμήνων σπουδώντου 
τμήματος είναι ενδεικτικά και όχι υποχρεωτικά για τους 
σπουδαστές του τμήματος με την επιφύλαξη της παραγρά¬ 
φου 1 εδάφιο (α) του άρθρου αυτού. Ο σπουδαστής μπορεί 
για κάθε διδακτικό εξάμηνο να καταρτίζει το ατομικό του 
πρόγραμμα σπουδών, το οποίο περιλαμβάνει τα μαθήματα 
που επιθυμεί και πρόκειται να παρακολουθήσει κατά το ε¬ 
ξάμηνο αυτό. Σχετική δήλωση υποβάλλουν στο τμήμα όλοι 
οι σπουδαστές ταυτόχρονα με την εγγραφή ή ανανέωση εγ¬ 
γραφής τους. 

Μέσα σε μια εβδομάδα από την έναρξη των μαθημάτων 
του εξαμήνου, ο σπουδαστής έχει τη δυνατότητα τροπο¬ 
ποίησης της αρχικής δήλωσής του κατά δύο το πολύ μαθή¬ 
ματα. Ο αριθμός αυτός των μαθημάτων και ο χρόνος, αυξά¬ 
νονται ανάλογα σε περίπτωση τροποποίησης του αρχικού 
προγράμματος. 

β) Κατά την κατάρτιση του ατομικού προγράμματος 
σπουδώντου εξαμήνου ο σπουδαστής λαμβάνει υποχρεω¬ 
τικά πρόνοια ώστε: 

ι) το σύνολο των εβδομαδιαίων ωρών διδασκαλίας για τα 
μαθήματα που δηλώνει να είναι μέχρι τριάντα επτά (37) ώρες 
μη συμπεριλαμβανομένων των προαιρετικών και των μαθη¬ 
μάτωντου εδαφίου (β) τηςπαραγρ. 5του άρθρου 12του πα¬ 
ρόντος κανονισμού. Οι ευρισκόμενοι στο πτυχίο σπουδα¬ 
στές μπορούν να δηλώσουν μέχρι σαράντα (40) ώρες. 

ιι) να μη δηλώνονται μαθήματα, τα προαπαιτούμενα των 
οποίων δεν έχει παρακολουθήσει με επιτυχία ο σπουδα¬ 
στής. 

ιιι) Εάν στη δήλωση των μαθημάτων που θα παρακολου¬ 
θήσει ο σπουδαστής σ’ ένα εξάμηνο δεν τηρούνται οι όροι 
των περιπτώσεων (ι) και (ιι), θεωρείται αυτοδίκαια ότι η δή¬ 
λωση περιλαμβάνει τα μαθήματα του εξαμήνου εισαγωγής, 
προκειμένου για πρωτοεισαγόμενους σπουδαστές και για 
παλαιότερους σπουδαστές τροποποιείται η δήλωση μαθη¬ 
μάτων με απόφαση του συμβουλίου του τμήματος ύστερα 
από συνεννόηση με το σπουδαστή. 

9. Σε καμία περίπτωση ο σπουδαστής, κατ’ εφαρμογή του 
εδαφίου (β) της προηγούμενης παραγράφου, δεν μπορεί 
να καταστεί πτυχιούχος νωρίτερα από την προβλεπόμενη 
χρονική διάρκεια σπουδών του τμήματος. 


Άρθρο 5 

Διδασκαλία ξένων γλωσσών 

1. Σε κάθε τμήμα του Τ.Ε.Ι. Καλαμάτας διδάσκονται μια ή 
περισσότερες από τις γλώσσες: αγγλική, γαλλική, γερμανι¬ 
κή, ιταλική, ρωσική ή ισπανική. Ανάλογα με το γνωστικό α¬ 
ντικείμενο ή την επαγγελματική κατέυθυνση αποφοίτωντου 
τμήματος, η διδασκαλία της ξένης γλώσσας έχει ως σκοπό 
να μάθουν οι σπουδαστές τη γλώσσα πολύ καλά ή σε βαθ¬ 
μό που να μπορούν να κατανοούν κείμενα της ειδικότητάς 
τους. 

2. Στο τυπικό πρόγραμμα σπουδών η επιπλέον της μιας 
ξένη γλώσσα καθορίζεται ανάλογα με τις ιδιαιτερότητες 
του οικείου τμήματος. Η ξένη γλώσσα ανήκει στα γενικά υ¬ 
ποχρεωτικά ή στα κατεπιλογήν υποχρεωτικά μαθήματα του 
τμήματος, είναι όμως δυνατό να επιλεγεί και ως προαιρετι¬ 
κό μάθημα στην περίπτωση που άλλη ξένη γλώσσα έχει δη¬ 
λωθεί ως υποχρεωτική. 

1. Ο πρωτοεισαγόμενος σπουδαστής που κατέχει την ξέ¬ 
νη γλώσσα, μπορεί να ζητήσει την απαλλαγή του από την υ¬ 
ποχρέωση παρακολούθησης της γλώσσας αυτής. Για το 
σκοπό αυτό με απόφαση του οικείου γενικού τμήματος συ¬ 
γκροτείται επιτροπή αποτελούμενη από δύο (2) μέλη του 
Ε.Ε.Π της αντίστοιχης γλώσσας, η οποία εξετάζει και ειση- 
γείται στο συμβούλιο του τμήματος για την απαλλαγή του ή 
μη από την παρακολούθηση των μαθημάτων της ξένης 
γλώσσας, για ένα ή περισσότερα εξάμηνα σπουδών. Προ¬ 
κειμένου για την απαλλαγή από την παρακολούθηση εξα¬ 
μήνων στα οποία διδάσκεται κατά κύριο λόγο η ορολογία 
της ειδικότητας, η διμελής εξεταστική επιτροπή ορίζεται με 
κοινή απόφαση των προίσταμένωντου τμήματος καιτου γε¬ 
νικού τμήματος και αποτελείται από μέλος του Ε.Π. και ένα 
του Ε.Ε.Π αντίστοιχης γλώσσας. Τα εξαμηνιαία μαθήματα 
ξένης γλώσσας από τα οποία απαλλάσσεται ένας σπουδα¬ 
στής δε βαθμολογούνται. 

Άρθρο 6 

Μορφές διδασκαλίας, συνδιδασκαλίας 

1. Η εκπαιδευτική διδασκαλία κάθε μαθήματος περιλαμ¬ 
βάνει μια ή περισσότερες από τις παρακάτω μορφές: θεω¬ 
ρητική ή από έδρας διδασκαλία, σεμινάρια, φροντιστηρια¬ 
κές, πρακτικές και εργαστηριακές ασκήσεις, ανάθεση εκ¬ 
πόνησης εργασιών (ατομικά ή ομαδικά) και εκπαιδευτικές 
επισκέψεις και εκδρομές. 

2. α) Η θεωρητική ή από έδρας διδασκαλία μαθήματος, 
παρουσιάζει εποπτικά μια ευρεία περιοχή ενός γνωστικού 
αντικειμένου και το σχετικό μ’ αυτή επιστημονικό προβλη¬ 
ματισμό. Τμήμα της διδασκαλίας αυτής μπορεί να περιλαμ¬ 
βάνει και ειδικές ασκήσεις για την εμπέδωση των θεωρητι¬ 
κών γνώσεων με την μορφή των φροντιστηριακών ασκήσε¬ 
ων ύστερα από απόφαση της ομάδας μαθημάτων. Επίσης 
μέρος της ύλης μπορεί να ανατίθεται για παρουσίαση σε 
σπουδαστές ατομικά ή ομαδικά (ειδικές διαλέξεις). Η συν¬ 
θετική εφαρμογή των γνώσεων, μεθόδων και διαδικασιών 
γίνεται σε ειδικά επιλεγμένα θέματα που αναθέτει ο καθη¬ 
γητής στους σπουδαστές, κατά ομάδες ή ατομικά. 

β) Τα σεμινάρια στοχεύουν στην επεξεργασία συγκεκρι¬ 
μένων θεμάτων σε μεγαλύτερο βάθος και έκταση με τη συ¬ 
νεργασία και καθοδήγηση του διδάσκοντα και τη βοήθεια 
σχετικής βιβλιογραφίας και οπτικοακουστικών μέσων. 

γ) Οι εργαστηριακές και πρακτικές ασκήσεις πραγματο¬ 
ποιούνται περιοδικά σε κατάλληλους χώρους του ΤΕΙ ή χώ¬ 
ρους εργασίας εκτός ΤΕΙ στους οποίους οι σπουδαστές κά¬ 
τω από την επίβλεψη και με την καθοδήγηση του εκπαιδευ¬ 
τικού προσωπικού εκπαιδεύονται κατά μικρές ομάδες στην 

εφαρμογή θεωρητικών, επαγγελματικών ή τεχνολογικών 
μεθόδων, το χειρισμό τεχνικών συστημάτων, τον εθισμό 
στην ομαδική εργασία, τη σύνταξη περιγραφικών εκθέσεων 
κλπ ώστε ν’ αποκτούν τις κατάλληλες δεξιότητες. 

2. α) Ο ελάχιστος αριθμός των ακροατών σπουδαστών ε¬ 
νός τμήματος για την παρακολούθηση της διδασκαλίας θε¬ 
ωρητικών μαθημάτων δεν επιτρέπεται να είναι μικρότερος 
τωνεκατό (100) εκτός των περιπτώσεων, πουοαριθμόςτων 
εγγεγραμμένων σ’ αυτό είναι μικρότερος. Σε περίπτωση 
που διαπιστωθεί ότι η διδασκαλία κάποιου μαθήματος δη¬ 
μιουργεί προβλήματα παρακολούθησης, το συμβούλιο του 
ΤΕΙ, μετά από εισήγηση του τμήματος δύναται να επιτρέπει 
τη δημιουργία και άλλης ομάδας. 

3. Σε οποιαδήποτε περίπτωση και προκειμένου ο διδά¬ 
σκων να προσέλθει στην αίθουσα για παράδοση θεωρητι¬ 
κού μαθήματος, πρέπει ο αριθμός των σπουδαστών-ακρο- 
ατών να είναι τουλάχιστον πέντε (5). 

β) για τη διεξαγωγή των εργαστηριακών ασκήσεων ο ελά¬ 
χιστος αριθμός των σπουδαστών ανά τμήμα δεν πρέπει να 
είναι μικρότερος των είκοσι (20), του δε Ε.Π. σ’ αυτό ανώτε¬ 
ρος των δύο (2). 

Με απόφαση του Συμβουλίου του τμήματος και σύμφωνη 
γνώμη του Συμβουλίου του ΤΕΙ σε ειδικές περιπτώσεις ο α¬ 
ριθμός των σπουδαστών μπορεί να είναι μικρότερος των 20 
όπως π.χ. ειδικά εργαστήρια αυξημένου κινδύνου, μικροί 
χώροι, περιορισμένος εξοπλισμός, ειδικές συνθήκες. Επί¬ 
σης είναι δυνατόν να ορίζονται περισσότεροι των δύο εκ¬ 
παιδευτικών σε ειδικές περιπτώσεις με εισήγηση του τμή¬ 
ματος και απόφαση του Συμβουλίου του ΤΕΙ. 

γ) Η κατανομή των σπουδαστών σε τμήματα, στα εργα¬ 
στηριακά μαθήματα γίνεται με ευθύνη του υπεύθυνου του 
εργαστηρίου. Οι σχετικές καταστάσεις κοινοποιούνται από 
τον ομαδάρχη στον Προϊστάμενο του Τμήματος κατά τη 
διάρκεια της πρώτης εβδομάδας από την έναρξη των μα¬ 
θημάτων. 

Άρθρο 7 

Διάρκεια διδασκαλίας και ασκήσεων 

1. Η διάρκεια της ωριαίας διδασκαλίας των θεωρητικών 
μαθημάτων και φροντιστηριακών ασκήσεων, ορίζεται σε 
σαράντα πέντε (45) λεπτά της ώρας. 

2. Η διάρκεια των ωριαίων πρακτικών και εργαστηριακών 
ασκήσεων είναι πενήντα πέντε (55) λεπτά. Οι φροντιστη¬ 
ριακές, εργαστηριακές καιπρακτικές ασκήσεις γίνονται χω¬ 
ρίς διάλειμμα μετά από απόφαση της ομάδας μαθημάτων. 

3. Η διάρκεια διεξαγωγής των σεμιναρίων ρυθμίζεται από 
τον διδάσκοντα σε συνεννόηση με τους διδασκόμενους. 

Άρθρο 8 

Εκπαιδευτικές εκδρομές 

1 .α) Για την αποτελεσματικότερη εμπέδωση των θεωρη¬ 
τικών γνώσεων των σπουδαστών, οργανώνονται με πρωτο¬ 
βουλία και ευθύνη του τμήματος, εκπαιδευτικές επισκέψεις 
και εκδρομές μικρής χρονικής διάρκειας, όχι περισσότερες 
από τρεις (3) συνεχόμενες εργάσιμες ημέρες το εξάμηνο, 
σε χώρους εφαρμογής σχετικούς με το περιεχόμενο του 
προγράμματος σπουδών. Η έγκριση παρέχεται σύμφωνα 
με τον εσωτερικό κανονισμό του ΤΕΙ. 

β) Πολυήμερες, άνωτωντριών (3) ημερών, εκπαιδευτικές 
εκδρομές, στο εσωτερικό ή το εξωτερικό, πραγματοποιού¬ 
νται μόνο κατά τις διακοπές των Χριστουγέννων, του Πάσχα 
και του καλοκαιριού. Η έγκριση παρέχεται από τον Υπουρ¬ 
γό Εθνικής Παιδείας και Θρησκευμάτων ύστερα από εισή¬ 
γηση του οικείου τμήματος στην οποία περιλαμβάνεται το 


πρόγραμμα εκπαιδευτικών επισκέψεων και εκτίμηση της α- 
παιτούμενης δαπάνης μεταφοράς των σπουδαστών και 
πρόταση του συμβουλίου του ΤΕΙ. 

Άρθρο 9 

Προπαρασκευαστικά φροντιστηριακά μαθήματα 

1. Με εισήγηση του Συμβουλίου του τμήματος και από¬ 
φαση του συμβουλίου της σχολής είναι δυνατή η διοργά¬ 
νωση προπαρασκευαστικών μαθημάτων για σπουδαστές 
που δεν μπορούν να ανταποκριθούν στις απαιτήσεις μαθη¬ 
μάτων του τμήματος ή της ξένης γλώσσας. Η διοργάνωση 
των προπαρασκευαστικών φροντιστηρίων μπορεί να γίνει 
σε επίπεδο σχολής ή σε επίπεδο ΤΕΙ. Στην τελευταία περί¬ 
πτωση απαιτείται απόφαση του συμβουλίου του ΤΕΙ μετά α¬ 
πό εισηγήσεις των ενδιαφερομένων σχολών. 

2. Τα προπαρασκευαστικά φροντιστηριακά μαθήματα 
διαρκούν ένα διδακτικό εξάμηνο με τρεις (3) το πολύ εβδο¬ 
μαδιαίες ώρες ανά μάθημα και δεκάξι τουλάχιστον σπου¬ 
δαστές. Είναι όμως δυνατή η σύμπτυξή τους σε μικρότερο 
χρονικό διάστημα με ανάλογη αύξηση των εβδομαδιαίων 
διδακτικών ωρών. Τα προπαρασκευαστικά φροντιστηριακά 
μαθήματα γίνονται κατά κανόνα πέρα από το κανονικό ω¬ 
ράριο σπουδών και δεν καταλήγουν σε τελική αξιολόγηση 
της επίδοσης των σπουδών. 

3. Η διδασκαλία στα προπαρασκευαστικά φροντιστηρια¬ 
κά μαθήματα ανατίθεται σε μέλη του Ε.Π. ή Ε.Ε.Π., σύμφω¬ 
να με τις διατάξεις που αναφέρονται στη διδασκαλία των 
κανονικών μαθημάτων, από το Συμβούλιο του Τμήματος. 

ΚΕΦΑΛΑΙΟ ΤΡΙΤΟ 

Φοίτηση, έλεγχος επίδοσης, παρακολούθηση 
Άρθρο 10 
Φοίτηση 

1. Οι σπουδαστές υποχρεούνται να παρακολουθούν όλα 
τα μαθήματα του προγράμματος σπουδών τους, σύμφωνα 
με την δήλωσή τους και τις ρυθμίσεις της παραγράφου 8 
του άρθρου 4 του παρόντος κανονισμού. 

2. Οι προβλεπόμενες ώρες διδασκαλίας κατά εξάμηνο για 
κάθε μάθημα καθορίζονται από την ομάδα μαθημάτων και 
ανακοινώνονται από τον διδάσκοντα στην αρχή κάθε εξα¬ 
μήνου, με βάση το ωρολόγιο πρόγραμμα του τμήματος, α¬ 
φού ληφθούν υπόψη οι ημέρες που επίσημα δεν θα πραγ¬ 
ματοποιηθούν μαθήματα κατά τη διάρκεια του εξαμήνου, 
σύμφωνα με τις διατάξεις του άρθρου 3 παραγρ. 2 και 3 του 
παρόντος κανονισμού. 

3. σε κάθε περίπτωση, εάν ο αριθμός των ωρών διδασκα¬ 
λίας που πραγματοποιήθηκαν σε ένα μάθημα είναι για ο- 
ποιονδήποτε λόγο μικρότερος από τα (2/3) του προβλεπό- 
μενου στο πρόγραμμα σπουδών για όλο το διδακτικό εξά¬ 
μηνο, το μάθημα αυτό θεωρείται ότι δεν διδάχθηκε. Η 
διαπίστωση γίνεται κατά τη λήξη του εξαμήνου με πράξη 
της ομάδας μαθημάτων και ευθύνη του υπευθύνου αυτής. 

Άρθρο 11 

Βαθμολογική κλίμακα 

1. Η βαθμολογία σε όλα τα μαθήματα εκφράζεται με την 
αριθμητική κλίμακα: μηδέν έως δέκα (0-10), με βάση επιτυ¬ 
χίας το βαθμό πέντε. 

2. Ο χαρακτηρισμός της επίδοσης των σπουδαστών κατά 
το μάθημα καθορίζεται ως εξής: 

- από 0 - 3,9: «κακώς» 

- από 4 - 4,9: «ανεπαρκώς» 

- από 5 - 6,9: «καλώς» 

- από 7 - 8,4: «λίαν καλώς» 

- από 8,5 -10: «άριστα» 

3. Όλοι οι βαθμοί υπολογίζονται και καταχωρούνται με 
προσέγγιση ενός δεκάτου (1/10) της ακέραιος μονάδας. 

Άρθρο 12 

Αξιολόγηση επίδοσης 

1 .α) Για την επιτυχή παρακολούθηση εργαστηριακού μα¬ 
θήματος ή του εργαστηριακού μέρους μεικτού μαθήματος, 
απαιτείται ο σπουδαστής να έχει διεξαγάγει με επιτυχία τα 
80% των ασκήσεων που πραγματοποιήθηκαν κατά τη διάρ¬ 
κεια του εξαμήνου. 

Την τελευταία εβδομάδα του εξαμήνου μπορούν να διε¬ 
ξάγονται συμπληρωματικές εργαστηριακές ή πρακτικές α¬ 
σκήσεις για όσους σπουδαστές απουσιάσουν σε ποσοστό 
15% των πραγματοποιηθεισών ασκήσεων και μέχρι τη συ¬ 
μπλήρωση του 80%. 

Τη σχετική απόφαση παίρνει η ομάδα μαθημάτων. 

Εάν ο σπουδαστής αποτύχει επαναλαμβάνει το εργαστή¬ 
ριο, εκτός αν έχει λάβει βαθμό κατά μέσο όρο τουλάχιστον 
τέσσερα (4), οπότε προσέρχεται μόνο για εξέταση στην ε¬ 
πόμενη εξεταστική περίοδο. 

β) Ο βαθμός, του εργαστηρίου ή του εργαστηριακού ή 
πρακτικού μέρους μεικτού μαθήματος είναι ανάλογα με τη 
φύση του εργαστηρίου και μετά από απόφαση της ομάδας 
μαθημάτων, ο μέσος όρος όλωντωνεπιμέρους βαθμώντων 
ασκήσεων ή εξετάσεων που διεξάγονταιτμηματικάήτελικά 
σε όλη την ύλη του εργαστηρίου. 

γ) Στο τέλος του εξαμήνου ο διδάσκων καταθέτει στο τμή¬ 
μα τη βαθμολογία του εργαστηρίου ή των πρακτικών ασκή¬ 
σεων που καταχωρείται στο πρωτόκολλο και αρχειοθετείται. 

2.α) Η αξιολόγηση του σπουδαστή για την επίδοση του 
καθ’ όλη τη διάρκεια του εξαμήνου σε θεωρητικό μάθημα μπο¬ 
ρεί να γίνεται με σύστημα συνεχούς (ενδιάμεσης) αξιολόγησης 
(οοηϋηυουε &55θ5(Πθπ1). Στα μεικτά μαθήματα η συνεχής αξιο¬ 
λόγηση του σπουδαστή στο εργαστηριακό μέρος καλύπτει και 
το θεωρητικό μέρος και ως εκ τούτου δεν είναι αναγκαία η επι¬ 
πλέον συνεχής αξιολόγηση και στο θεωρητικό μέρος. Εναπό¬ 
κειται όμως στον διδάσκοντα του θεωρητικού μέρους η επιλο¬ 
γή της επιπλέον συνεχούς αξιολόγησης των σπουδαστών. Οι 
συγκεκριμένες μορφές της συνεχούς αξιολόγησης καθορίζο¬ 
νται από τον διδάσκοντα ανάλογα με τη φύση και την ιδιορρυθ¬ 
μία του μαθήματος, και ανακοινώνονται έγκαιρα στους σπου¬ 
δαστές. Ως μορφές αξιολόγησης μπορούν να χρησιμοποιη¬ 
θούν γραπτές εργασίες, σεμινάρια, τέστς, ασκήσεις, 
προφορικές εξετάσεις συλλογή πληροφοριακού και άλλου υ¬ 
λικού, δημιουργίες, κ.λ.π. καθώς και η γενικότερη συμμετοχή 
του σπουδαστή στην εκπαιδευτική διαδικασία κάθε μαθήμα¬ 
τος. Ο τελικός βαθμός θεωρητικού μαθήματος ή του θεωρη¬ 
τικού μέρους μεικτού μαθήματος, είναι το άθροισμα των πι¬ 
στωτικών μονάδων (οΓθάϋε) της επίδοσης του σπουδαστή 
στη συνεχή αξιολόγηση και της επίδοσής του στην τελική ε¬ 
ξέταση του μαθήματος. Η συμμετοχή της συνεχούς αξιο¬ 
λόγησης στην τελική βαθμολογία δεν μπορεί να υπερβαίνει 
το 25%. 

Σπουδαστής θεωρείται επιτυχών στα μαθήματα εκείνα 
που συγκέντρωσε αθροιστικά πέντε (5) τουλάχιστον μονά¬ 
δες με οποιονδήποτε τρόπο. 

β) Προϋπόθεση για τη συμμετοχή των σπουδαστών σε 
πρόχειρες, γραπτές ή προφορικές εξετάσεις (εάν υπάρ¬ 
χουν) κατά τη διάρκεια του εξαμήνου, είναι η προηγούμενη 
γραπτή ειδοποίησή τους που ανακοινώνεται πέντε (5) του¬ 
λάχιστον ημέρες πριν από την εξέταση. 


3. Στο τέλος του εξαμήνου και πριν από τις τελικές εξετά¬ 
σεις περιόδου, ανακοινώνεται από τη γραμματεία με ευθύ¬ 
νη του προϊσταμένου του τμήματος, ο πίνακας με τις πι¬ 
στωτικές μονάδες που συγκέντρωσαν σε κάθε μάθημα οι 
σπουδαστές. Για το σκοπό αυτό ο διδάσκων καταθέτει στο 
τμήμα τουλάχιστον πέντε (5) ημέρες πριντην έναρξη των ε¬ 
ξετάσεων της συνεχούς αξιολόγησης. 

4. Ο βαθμός των σπουδαστών που προέρχονται από κα¬ 
τάταξη εξάγεται ως εξής: 

Τοτμήμα υποδοχής με απόφαση του συμβουλίου του, σύμ¬ 
φωνα με τις κείμενες διατάξεις, απαλλάσσει τους κατατασ- 
σόμενους από το μάθημα ή ασκήσεις που έχουν εξετασθεί με 
επιτυχία στη σχολή ή το τμήμα προέλευσης προσαρμόζει 
τους βαθμούςτων μαθημάτων αυτών, όπου απαιτείται και κα¬ 
θορίζει τα μαθήματα και ασκήσεις προηγούμενων εξαμήνων, 
στα οποία οι κατατασσόμενοι οφείλουν να εξετασθούν εφό¬ 
σον δεν διδάχθηκαν ή δεν ασκήθηκαν πλήρως ή επαρκώς σ’ 
αυτά στη σχολή ή το τμήμα προέλευσης, ανεξάρτητα από το 
εξάμηνο που έγινε η κατάταξη. 

5. α) Σπουδαστής που δεν παρακολούθησε με επιτυχία, 
σύμφωνα με τις διατάξεις της παραγράφου 2 του άρθρου 
αυτού, υποχρεωτικό μάθημα, πρέπει νατό επαναλάβει κα¬ 
τά το επόμενο εξάμηνο. Αν απέτυχε σε κατεπιλογήν υπο¬ 
χρεωτικό μάθημα ομάδας μαθημάτων που χαρακτηρίζουν 
κατεύθυνση, πρέπει νατό επαναλάβει το επόμενο εξάμηνο 
ή να αλλάξει το μάθημα ή την κατεύθυνση, ενώ αν απέτυχε 
σε προαιρετικό μάθημα, μπορεί να το επαναλάβει σε επό¬ 
μενα εξάμηνα ή να το αντικαταστήσει με άλλο. 

β) Κατ' εξαίρεση, εάν ο τελικός βαθμός ενός θεωρητικού 
ή του θεωρητικού μέρους του μαθήματος έχει την ένδειξη 
«ανεπαρκώς» ο σπουδαστής δηλώνει πάλι το μάθημα, μπο¬ 
ρεί όμως, αντί να το επαναλάβει σύμφωνα με τις διατάξεις 
των παρ. 1 και 4 του άρθρου αυτού να λάβει μέρος στις τε¬ 
λικές εξετάσεις περιόδου χωρίς νατό παρακολουθήσει. 

Στην τελευταία αυτή περίπτωση ο βαθμόςτων εξετάσεων 
περιόδου είναι ο τελικός βαθμός του μαθήματος ή του θεω¬ 
ρητικού μέρους του μαθήματος. Γ ια κάθε μάθημα που δη¬ 
λώνει ο σπουδαστής, μπορεί να συμμετάσχει στην εξετα¬ 
στική περίοδο του εξαμήνου και στην εξεταστική περίοδο 
του Σεπτεμβρίου. 

6. α) Ο τελικός βαθμός προκύπτει από τον συνυπολογι- 
σμό των βαθμών του θεωρητικού και εργαστηριακού /πρα¬ 
κτικού μέρους του μεικτού μαθήματος, με συντελεστές που 
κυμαίνονται μεταξύ 0,40 και 0,60 και έχουν άθροισμα ένα 
(1). Η κατανομή αυτή καθορίζεται από την ομάδα μαθημά¬ 
των με βάση τις ώρες και τις συνθήκες διδασκαλίας ως και 
τη φύση κάθε μαθήματος. 

β) Η παρακολούθηση σε ένα μάθημα θεωρείται επιτυχής, 
εφόσον ο βαθμός στο θεωρητικό και στο εργαστηριακό 
πρακτικό μέρος του μαθήματος αυτού έχει την ένδειξη του¬ 
λάχιστον «καλώς». 

γ) Ο τελικός βαθμός αμιγώς εργαστηριακού/πρακτικού ή 
αμιγώς θεωρητικού μαθήματος είναι ο βαθμός που καθορί¬ 
ζεται στις παρ. 1 και 2 του άρθρου αυτού αντίστοιχα. 

δ) σε περίπτωση επιτυχούς παρακολούθησης ενός μόνο 
μέρους μεικτού μαθήματος, ο βαθμός του μέρους αυτού 
κατοχυρώνεται και το μάθημα επαναλαμβάνεται μόνο ως 
προς το άλλο μέρος. 

ε) Σπουδαστές που βρίσκονται στο 8ο εξάμηνο σπουδών 
και οφείλουν μέχρι και τρία μαθήματα μπορούν μέσα σε 
χρονικό διάστημα πέντε εργασίμων ημερών μετά το πέρας 
της δεύτερης εξεταστικής περιόδου να επανεξεταστούν 
στα οφειλόμενα μαθήματα. 

Άρθρο 13 

Όργανο Πειθαρχικού Ελέγχου Σπουδαστών (Ο.Π.Ε.Σ.) 

Συγκροτείται στο ΤΕΙ Καλαμάτας όργανο πειθαρχικού ε¬ 
λέγχου των σπουδαστών, το οποίο θα επιλαμβάνεται θεμά¬ 
των, που αφορούν στη συμπεριφορά των σπουδαστών, ό¬ 
ταν με αυτή προσβάλλεται το κύρος του Ιδρύματος ή η α¬ 
ξιοπρέπεια και η προσωπικότητα των μελών της κοινότητας 
του Ιδρύματος. Ο πειθαρχικός έλεγχος ενεργείται μετά από 
προτάσεις που υποβάλλονται σ’ αυτό από το Συμβούλιο του 
τμήματος ή το Διευθυντή της Σχολής ή τον Αντιπρόεδρο ή 
τον Πρόεδρο του ΤΕΙ. 

Το όργανο πειθαρχικού ελέγχου των σπουδαστών αποτε- 
λείται από πέντε (5) μέλη. Τρία (3) μέλη προέρχονται από το 
ΕΠ του Ιδρύματος, και εκλέγονται κάθε χρόνο από το ΕΠ 
της συνέλευσης του ΤΕΙ, τα δύο (2) μέλη προέρχονται από 
τους σπουδαστές και εκλέγονται κάθε χρόνο από τους 
σπουδαστές μέλη της Συνέλευσης του Ιδρύματος. Πρόε¬ 
δρος του οργάνου θα είναι ο εκπαιδευτικός που έλαβε τις 
περισσότερες ψήφους. Οι αποφάσεις του οργάνου λαμβά- 
νονται ομόφωνα ή κατά πλειοψηφία ανάλογα με το είδος 
της επιβαλλόμενης ποινής. 

Οι ποινές που μπορεί να επιβάλλονται ατούς σπουδαστές 
είναι: 

α. έγγραφη επίπληξη 

β. αποκλεισμός από τις εξετάσεις μίας περιόδου ενός μα¬ 
θήματος 

γ. αποκλεισμός από τις εξετάσεις μίας περιόδου όλων 
των μαθημάτων 

δ. αποκλεισμός από τις εξετάσεις περισσοτέρων της μιας 
περιόδων όλων των μαθημάτων 

Οι υπό στοιχεία α, β, ποινές επιβάλλονται με απόφαση κα¬ 
τά πλειοψηφία των μελών του Οργάνου Πειθαρχικού Ελέγ¬ 
χου, ενώ η υπό στοιχείο γ ποινή επιβάλλεται με πλειοψηφία 
των 4/5 και το υπό στοιχείο δ με ομόφωνη απόφαση. 

ΚΕΦΑΛΑΙΟ ΤΕΤΑΡΤΟ 

Κανονισμός εξετάσεων περιόδου και πτυχιακής 
εργασίας. Λήψη πτυχίου 

Άρθρο 14 

Εξεταστικές περίοδοι εξαμήνου, πρόγραμμα εξετάσεων 

1. Οι εξετάσεις περιόδου σε θεωρητικά μαθήματα, ή ατο 
θεωρητικό μέρος των μεικτών μαθημάτων είναι για όλους 
τους σπουδαστές που τα έχουν δηλώσει υποχρεωτικές και 
διεξάγονται με βάση το πρόγραμμα που συντάσσεται από 
το συμβούλιο του τμήματος και ανακοινώνεται με ευθύνη 
του προϊσταμένου του τμήματος, ταυτόχρονα με την ανα¬ 
κοίνωση του προγράμματος μαθημάτων, πριν από την έ¬ 
ναρξη του εξαμήνου. 

Το πρόγραμμα εξετάσεων περιλαμβάνει: 

- το εξεταζόμενο μάθημα με τον κωδικό του αριθμό 

- τον εισηγητή των θεμάτων 

- ημερομηνία, ώρα και αίθουσα εξετάσεων και 

- ένδειξη αν το μάθημα εξετάζεται «γραπτά» ή «προφορι¬ 
κά». 

2. Σε περίπτωση που δεν πραγματοποιηθούν εξετάσεις κά¬ 
ποιας εξεταστικής περιόδου για λόγους μη υπαιτιότητας 
σπουδαστών, οι εξετάσεις αυτές θα διενεργούνται σε κατάλ¬ 
ληλο χώρο μετά από απόφαση του Συμβουλίου της Σχολής. 

Άρθρο 15 

Οργάνωση των εξετάσεων περιόδου 

1. Τη γενική ευθύνη της εύρυθμης διεξαγωγής των εξετά¬ 


σεων του τμήματος, έχει ο προϊστάμενος του τμήματος ο ο¬ 
ποίος μεριμνά έγκαιρα για τον ορισμό εποπτών, την καταλ¬ 
ληλότητα των χώρων, τη διαθεσιμότητα των υλικών και μέ¬ 
σων και γενικότερα για το αδιάβλητο των εξετάσεων. 

2. Ως επιτηρητές των εξετάσεων ορίζονται από το Συμ¬ 
βούλιο του τμήματος τακτικά και έκτακτα μέλη του Ε.Π. , 
Ε.Ε.Π. και Ε.Τ.Π., καθώς και οι λοιποί συνεργάτες του τμή¬ 
ματος στα πλαίσια των ωρών απασχόλησής τους κατά βαθ¬ 
μίδα. Σε περίπτωση έλλειψης του προαναφερόμενου προ¬ 
σωπικού ως επιτηρητές ορίζονται και άλλες κατηγορίες 
προσωπικού με πράξη του Διευθυντή της Σχολής. 

3. Τα θέματα των εξετάσεων εισηγείται αυτός ή αυτοί που 
δίδαξαν το μάθημα κατά το εξάμηνο που έληξε και σε περί¬ 
πτωση απουσίας ή κωλύματος, τα θέματα θέτει και εισηγεί- 
ται άλλος εκπαιδευτικός από την ίδια ομάδα μαθημάτων, 
που ορίζεται με πράξη του προϊσταμένου του τμήματος με¬ 
τά από εισήγηση της ομάδας μαθημάτων. 

4. Η διάρκεια επεξεργασίας των θεμάτων κατά τη γραπτή 
εξέταση κάθε μαθήματος σε καμία περίπτωση δεν μπορεί 
να υπερβεί τις τρεις (3) ώρες. Οι εξετάσεις κάθε μαθήματος 
διεξάγονται με την ευθύνη του διδάσκοντα το μάθημα, ο ο¬ 
ποίος θα παρευρίσκεται ατο χώρο του ΤΕΙ καθ’ όλη τη διάρ¬ 
κεια της εξέτασης. 

Άρθρο 16 

Διαδικασία διεξαγωγής εξετάσεων «τράπεζα θεμάτων» 

1. Για την ανάπτυξη των θεμάτων, χορηγούνται ατούς ε¬ 
ξεταζόμενους σπουδαστές ειδικά σφραγισμένα και υπο¬ 
γραμμένα ιδιόχειρα από τον επιτηρητή της εξέτασης του 
μαθήματος φύλλα χάρτου (κόλες αναφοράς ή τυπωμένα ε¬ 
ρωτηματολόγια). 

2. Στην αρχή της εξέτασης γίνεται από τους επιτηρητές έ¬ 
λεγχος, των στοιχείων ταυτότητας των εξεταζομένων. 

Στη λήξη της εξέτασης μονογράφεται το γραπτό από τον 
επιτηρητή και οι σπουδαστές με την παράδοση του γρα¬ 
πτού των υπογράφουν σε ονομαστική κατάσταση. 

3. Σπουδαστής που καταλαμβάνεται ν’ αντιγράφει από βι¬ 
βλία ή σημειώσεις ή από γραπτό σπουδαστή ή συνεννοείται 
με άλλον ή άλλους σπουδαστές ή παρεμποδίζει την ομαλή 
διεξαγωγή των εξετάσεων μηδενίζεται, αφού σημειωθεί να 
μονογραφηθεί το γραπτό του από τον επιτηρητή που έκανε 
τη διαπίστωση αυτή, και χάνει το δικαίωμα συμμετοχής στις 
εξετάσεις του μαθήματος για την επόμενη εξεταστική πε¬ 
ρίοδο. 

4. Μέσα σε πέντε (5) ημέρες από την διεξαγωγή του μα¬ 
θήματος, ο εκπαιδευτικός καταθέτει στο τμήμα τη βαθμο¬ 
λογία των εξετάσεων περιόδου καθώς και τον τελικό βαθμό 
του μαθήματος. Μετά από σχετικό έλεγχο, το τμήμα, προ¬ 
βαίνει στην ανακοίνωση των αποτελεσμάτων και στην αρ¬ 
χειοθέτηση των βαθμολογιών. 

5. α) Τα γραπτά δοκίμια φυλάσσονται με ευθύνη του εξε¬ 
ταστή για ένα εξάμηνο, κατά το διάστημα αυτό ο σπουδα¬ 
στής μπορεί να ζητήσει να συμβουλευτεί το γραπτό του. 

β) Σπουδαστής που απέτυχε σε μάθημα επί τρεις (3) συ¬ 
νεχείς εξεταστικές περιόδους, μπορεί να ζητήσει με αίτησή 
του ατο Συμβούλιο του τμήματος εντός δέκα (10) ημερών α¬ 
πό την έκδοση των αποτελεσμάτων, και αφού προηγουμέ¬ 
νως συμβουλευτεί το γραπτό του, να βαθμολογηθεί από 
τριμελή επιτροπή στην επόμενη εξεταστική περίοδο. Η επι¬ 
τροπή ορίζεται από την ομάδα μαθημάτων και αποτελείται 
από τον διδάσκοντα και δύο (2) μέλη Ε.Π. συναφούς ειδικό¬ 
τητας. Ο σπουδαστής έχει δικαίωμα να κάνει χρήση του δι¬ 
καιώματος αυτού συνολικά μέχρι τρία (3) μαθήματα. 

6. α) Ο εξεταστής κάθε μαθήματος υποχρεούται να πα- 

ραδίδει στον υπεύθυνο της Ο.Μ. της σχολής του ένα (1) α¬ 
ντίγραφο των θεμάτων των πραγματοποιηθεισών εξετάσε¬ 
ων. 

β) Στο τέλος κάθε εξεταστικής περιόδου, γίνεται αξιολό¬ 
γηση των θεμάτων που κατατέθηκαν από την οικεία ομάδα 
μαθημάτων και αποφασίζεται η κωδικοποίηση ή μη συγκε¬ 
κριμένου θέματος. 

γ) Για την κωδικοποίηση, αρχειοθέτηση, διατήρηση και 
διακίνηση των θεμάτων του προηγούμενου εδαφίου δημι- 
ουργείται στη σχολή «Τράπεζα Θεμάτων», σκοπός της ο¬ 
ποίας είναι η διευκόλυνση των εξεταστικών διαδικασιών. 

Αντίγραφα της «Τράπεζας Θεμάτων» θα διατίθεται στη Βι¬ 
βλιοθήκη του ΤΕΙ προς χρήση των σπουδαστώντου Ε.Π. και 
Ε.Ε.Π. 

Άρθρο 17 

Εκπόνηση πτυχιακής εργασίας 

1. Κάθε σπουδαστής είναι υποχρεωμένος να εκπονήσει 
μια πτυχιακή εργασία με θέμα που πρέπει να έχει άμεση 
σχέση με τα πραγματικά προβλήματα της παραγωγής και 
των υπηρεσιών. 

Τα τακτικά και έκτακτα μέλη του Ε.Π. προτείνουν θέματα 
πτυχιακής εργασίας τα οποία εγκρίνονται από την ομάδα 
μαθημάτων και ανακοινώνονται εντός του πρώτου διμήνου 
κάθε εξαμήνου στους σπουδαστές. 

Τα θέματα των πτυχιακών εργασιών θα πρέπει να είναι 
σχετικά με το περιεχόμενο σπουδών και με την τεχνολογική 
κατεύθυνση των Ιδρυμάτων. 

2. Κοινό θέμα πτυχιακής εργασίας μπορεί να ανατεθεί και 
σε ομάδα μέχρι τριών (3) σπουδαστών με ταυτόχρονη κα¬ 
τανομή της εργασίας σε κάθε σπουδαστή. 

3. Κάθε τακτικό μέλοςτου Ε.Π. του τμήματος στα πλαίσια 
απασχόλησής τους υποχρεωτικά αναλαμβάνει την επίβλε¬ 
ψη αριθμού πτυχιακών εργασιών. Σε περίπτωση που δεν ε- 
παρκεί το τακτικό εκπαιδευτικό προσωπικό ανάθεση πτυ¬ 
χιακών γίνεται και στους επιστημονικούς συνεργάτες. Ο α¬ 
ριθμός πτυχιακών εργασιών που μπορούν να επιβλέψουντα 
μέλητου Ε.Π. καθορίζεται από το συμβούλιο του τμήματος. 

4. Από την ομάδα μαθημάτων ορίζεται για κάθε θέμα πτυ¬ 
χιακής εργασίας ένα μέλος Ε.Π. που επιβλέπει την πρόοδο 
στην επεξεργασία του θέματος, καθοδηγεί τους σπουδα¬ 
στές στην αναζήτηση της καλύτερης λύσης, φροντίζει για 
την παροχή των αναγκαίων διευκολύνσεων σε χώρους και 
σε εξοπλισμό και εποπτεύει τα μέλητου Ε.Τ.Π. όπου η συμ¬ 
βολή τους κρίνεται αναγκαία. Επίσης εισηγείται στον προϊ¬ 
στάμενο του τμήματος τη διάθεση των απαραιτήτων χρη¬ 
ματικών ποσών για αναλώσιμα υλικά κλπ. Για πτυχιακές ερ¬ 
γασίες που πραγματοποιούνται σε χώρους εκτός ΤΕΙ, ο 
επιβλέπων εκπαιδευτικός περιορίζεται στο επιστημονικό 
τεχνικό μέρος της εργασίας. 

Επίβλεψη πτυχιακής εργασίας μπορεί να ανατεθεί σε τα¬ 
κτικά ή έκτακτα μέλη Ε.Π. άλλου τμήματος ή γενικού τμή¬ 
ματος μετά από κοινή απόφαση των συμβουλίων των δύο 
τμημάτων. 

5. Η επεξεργασία της πτυχιακής εργασίας μπορεί να επε¬ 
κταθεί πέρα από τη λήξη του τελευταίου εξαμήνου σπου¬ 
δών ανάλογα με την έκταση και τις απαιτήσεις του θέματος. 

6. Μετά την ολοκλήρωση της πτυχιακής εργασίας και ύ¬ 
στερα από έγκριση του επιβλέποντα εκπαιδευτικού, υπο¬ 
βάλλεται μέσω του πρωτοκόλλου στο τμήμα σε πέντε (5) α¬ 
ντίγραφα. Η εξέταση της πτυχιακής εργασίας γίνεται μόνον 
εφόσον ο σπουδαστής έχει ολοκληρώσει επιτυχώς: α) τις ε¬ 
ξετάσεις σε άλατα μαθήματα του προγράμματος Σπουδών 
(γενικά υποχρεωτικά, κατ’ επιλογήν υποχρεωτικά και προ¬ 


αιρετικά) και β) την πρακτική άσκηση στο επάγγελμα. Σπου¬ 
δαστής ο οποίος δεν έχει ολοκληρώσει την επιτυχή παρα¬ 
κολούθηση όλων των προβλεπομένων από το πρόγραμμα 
μαθημάτων (άρθρο 4, παρ. 1 του παρόντος) αλλά έχει ετοι¬ 
μάσει την πτυχιακή του εργασία, μπορεί να καταθέσει την 
εργασία αυτή στη Γραμματεία του Τμήματος και να κατο¬ 
χυρώσει το θέμα μέχρι την ολοκλήρωση της επιτυχούς εξέ¬ 
τασης στα μαθήματα. Ο προϊστάμενος του τμήματος ορίζει 
ημερομηνία μέσα σε χρόνο μεταξύ μιας (1) έως τεσσάρων 
(4) εβδομάδων κατά την οποία γίνεται παρουσίαση της πτυ¬ 
χιακής εργασίας, ή αριθμού πτυχιακών εργασιών ενώπιον 
τριμελούς επιτροπής από μέλη του Ε.Π. του τμήματος συ¬ 
ναφούς ειδικότητας, εκ των οποίων ο ένας είναι ο εισηγη¬ 
τής. Την παρουσίαση αυτή μπορούν να παρακολουθήσουν 
τα μέλητου Ε.Π. και οι σπουδαστές της σχολής. 

7. Σε περίπτωση έλλειψης μελώντου Ε.Π. συναφούς ειδι¬ 
κότητας στο ίδιο τμήμα, η επιτροπή συμπληρώνεται από μέ¬ 
λη άλλου τμήματος ή γενικού τμήματος που έχουν συνά¬ 
φεια με το αντικείμενο. Τα μέλη της επιτροπής παρακολου¬ 
θούν την παρουσίαση της εργασίας και υποβάλλουν 
διευκρινιστικές και εξεταστικές ερωτήσεις, ώστε να δια¬ 
μορφώσουν άποψη για την πληρότητα της εργασίας και για 
το βαθμό συμμετοχής καθενός από τους συμμετάσχοντες 
στην επεξεργασία του θέματος σπουδαστές. Τ α μέλη της ε¬ 
πιτροπής, κρίνουν κατά πλειοψηφίατην επιτυχή ή μη περά- 
τωση της εργασίας, ύστερα από πρόταση του επιβλέποντα 
εκπαιδευτικού. Ο βαθμός, που θα δοθεί στην πτυχιακή ερ¬ 
γασία ή σε καθένα από τους συμμετέχοντας στην ομάδα ε¬ 
πεξεργασίας ξεχωριστά, προκύπτει από το μέσο όρο της 
βαθμολογίας των μελών της επιτροπής. 

8. Στην περίπτωση που μια πτυχιακή εργασία κριθεί ελλι¬ 
πής, αναπέμπεται για συμπληρωματική επεξεργασία οπότε 
επαναλαμβάνεται η διαδικασία υποβολής και παρουσία¬ 
σης, όπως ορίζεται στις παραγράφους 6 και 7 του άρθρου 
αυτού. 

Άρθρο 18 

Πρακτική Άσκηση στο Επάγγελμα 

Οι σπουδαστές υποχρεούνται σε εξάμηνη πρακτική ά¬ 
σκηση στο επάγγελμα σύμφωνα με τις ισχύουσες διατάξεις 
περί πρακτικής άσκησης σπουδαστών ΤΕΙ, η έναρξη της ο¬ 
ποίας ορίζεται με απόφαση της επιτροπής πρακτικής άσκη¬ 
σης μετά από αίτηση του σπουδαστή. 

Άρθρο 19 

Βαθμός πτυχίου ανακήρυξη πτυχιούχων 

1. Ο βαθμός πτυχίου εξάγεται με προσέγγιση δύο (2) δε¬ 
καδικών ψηφίων και προκύπτει από τον τύπο: 

δίβΐ +δ2β2+ .... δνβν 

Β = - , όπου: 

δ1+δ2+.+δν 

α) βΐ, β2.βν είναι οι βαθμοί όλων των μαθημάτων που 

παρακολούθησε ο σπουδαστής στο ΤΕΙ Καλαμάτας ή σε άλ¬ 
λο τριτοβάθμιο εκπαιδευτικό ίδρυμα του εσωτερικού ή ε¬ 
ξωτερικού σύμφωνα μετηνπαραγρ. 2του άρθρου 4του πα¬ 
ρόντος και 

β) δΐ, δ2,.... δν, οι αντίστοιχες διδακτικές μονάδες, σύμ¬ 
φωνα με την παράγραφο 2 του άρθρου 4 του παρόντος κα¬ 
νονισμού. 

Στα μαθήματα περιλαμβάνεται και η πτυχιακή εργασία με 
τον αριθμό διδακτικών μονάδων που ορίζεται στην ίδια πα¬ 
ράγραφο του άρθρου 4 του παρόντος. 

2. Ο/Η τελειόφοιτος των ΤΕΙ ανακηρύσσεταιπτυχιούχος, 
αφότου συμπληρώθηκαν όλες οι απαιτούμενες, σύμφωνα 
μετηνπαραγρ. 5του άρθρου 27του νόμου 1404/1983, προ¬ 
ϋποθέσεις και ειδικότερα από τη χρονολογία που κατατέ¬ 
θηκε μέσω πρωτοκόλλου του Τμήματος και η τελευταία 
προϋπόθεση. 

Άρθρο 20 

Φυσική Αγωγή - Αθλητικές δραστηριότητες 

Το ΤΕΙ Καλαμάτας παρέχει τα απαραίτητα μέσα για τη μα¬ 
ζική άσκηση και άθληση των σπουδαστών με στόχο τη δια¬ 
τήρηση και βελτίωση της σωματικής τους υγείας και την 
ψυχαγωγία τους. 

Οι σπουδαστές έχουν τη δυνατότητα να μετέχουν στο 
πρόγραμμα των αθλητικών δραστηριοτήτων, που διεξάγε¬ 
ται με την ευθύνη των Καθηγητών Φυσικής Αγωγής, στο ο¬ 
ποίο περιλαμβάνονται εσωτερικοί αγώνες ατομικών και ο¬ 
μαδικών αθλημάτων. 

Οι Καθηγητές Φυσικής Αγωγής έχουν την ευθύνη για τη 
συγκρότηση αντιπροσωπευτικών ομάδων γιατη συμμετοχή 
του ΤΕΙ Καλαμάτας σε Πανελλήνια Πρωταθλήματα Τριτο¬ 
βάθμιας Εκπαίδευσης και σε κάθε αθλητική εκδήλωση που 
θα εγκρίνουν τα αρμόδια όργανα του ΤΕΙ. 

ΚΕΦΑΛΑΙΟ ΠΕΜΠΤΟ 

Τίτλοι σπουδών, βιβλιάρια, ταυτότητα, 
τηρούμενα βιβλία 

Άρθρο 21 
Τίτλοι σπουδών 

1. Στους σπουδαστές του ΤΕΙ Καλαμάτας χορηγούνται οι 
ακόλουθοι τίτλοι σπουδών: 

α) βεβαίωση σπουδαστικής κατάστασης 

β) πιστοποιητικό αποφοίτησης 

γ) πτυχίο 

2. Η βεβαίωση σπουδαστικής κατάστασης αποτελεί αντί¬ 
γραφο του βιβλιαρίου σπουδών του σπουδαστή 

3. Το πιστοποιητικό αποφοίτησης επέχει θέση αντιγρά¬ 
φου πτυχίου. 

Άρθρο 22 

Βιβλιάριο σπουδών, σπουδαστική ταυτότητα, εισιτήριο 

Στους σπουδαστές του ΤΕΙ Καλαμάτας χορηγούνται: α) 
βιβλιάριο σπουδών, β) σπουδαστική ταυτότητα, ο τύπος και 
το περιεχόμενο των οποίων καθορίζεται με απόφαση του Υ¬ 
πουργού Εθνικής Παιδείας και Θρησκευμάτων και γ) κάρτα 
για σπουδαστικό εισιτήριο, σύμφωνα με τις κείμενες διατά¬ 
ξεις. 


Άρθρο 23 

Τηρούμενα βιβλία στο τμήμα και τη σχολή 

1. Για την παρακολούθηση της σπουδαστικής κατάστα¬ 
σης και της λειτουργίας του τμήματος τηρούνται τα ακό¬ 
λουθα βιβλία και πρακτικά: 

α) Μητρώο σπουδαστών 
β) Μητρώο πτυχιούχων 

γ) Βιβλίο παρουσιών εργαστηριακών μαθημάτων 
δ) Βιβλίο πρακτικών συμβουλίου του τμήματος 
ε) Βιβλίο πρακτικών γενικής συνέλευσης του τμήματος. 

2. α) Ο τύπος και το περιεχόμενο του μητρώου σπουδα¬ 
στών καθορίζεται από τον εσωτερικό κανονισμό του ΤΕΙ. 

β) Το βιβλίο παρουσιών όπως και των πρακτικών του συμ¬ 
βουλίου και της γενικής συνέλευσης του τμήματος, αποτε- 
λείται από επιμέρους δακτυλογραφημένα έντυπα ή πρακτι¬ 
κά, τα οποία στο τέλος κάθε χρόνο βιβλιοθετούνται και αρ¬ 
χειοθετούνται χρονολογικά. 

3. Σε επίπεδο σχολής τηρείται μόνο βιβλίο πρακτικώντου 
συμβουλίου σύμφωνα με την περίπτωση β της προηγούμε¬ 
νης παραγράφου, καθώς επίσης και καρτελο-αρχείο του 
σπουδαστικού δυναμικού όλης της σχολής. 

ΚΕΦΑΛΑΙΟ ΕΚΤΟ 

ΣΥΝΕΡΓΑΣΙΑ ΜΕ ΤΡΙΤΟΒΑΘΜΙΑ ΙΔΡΥΜΑΤΑ 
ΤΗΣΑΛΛΟΔΑΠΗΣ 

Άρθρο 24 

Φιλοξενούμενοι Σπουδαστές 

Οι σπουδαστές, οι διακινούμενοι μεταξύ των τριτοβάθ¬ 
μιων Ιδρυμάτων της αλλοδαπής και του ΤΕΙ στα πλαίσια 
προγραμμάτων συνεργασίας, εγγράφονται ως φιλοξενού¬ 
μενοι σπουδαστές. Οι φιλοξενούμενοι σπουδαστές έχουν 
τα δικαιώματα και τις υποχρεώσεις που έχουν οι σπουδα¬ 
στές του ιδρύματος, για όσο χρόνο διαρκεί η φοίτησή τους, 
σύμφωνα με το εγκεκριμένο πρόγραμμα συνεργασίας. 
Στους σπουδαστές που ολοκληρώνουν την παρακολούθη¬ 
ση μαθημάτων (εργαστηριακών ή θεωρητικών) και έλαβαν 
μέρος επιτυχώς σε εξετάσεις χορηγείται πιστοποιητικό 
σπουδών με τον τίτλο του μαθήματος, τον βαθμό και τις Α¬ 
καδημαϊκές Πιστωτικές Μονάδες. 

Άρθρο 25 

Εκπόνηση προγράμματος σε ιδρύματα της αλλοδαπής 
Προκειμένου περί σπουδαστών ενός Τμήματος του ΤΕΙ που 
εκπονούν ένα μέροςτου προγράμματος σπουδών σε ιδρύμα- 
τατης αλλοδαπής στα πλαίσια εκπαιδευτικώνπρογραμμάτων 
συνεργασίας, ακολουθούνται οι διαδικασίες σύμφωνα με τις 
διμερείς συμφωνίες μεταξύ του ΤΕΙ και του Τ μήματος Υποδο¬ 
χής των Ιδρυμάτων που υπάρχει συνεργασία». 

Η απόφαση αυτή να δημοσιευτεί στην εφημερίδα της Κυ- 
βερνήσεως. 

Αθήνα, 31 Ιανουάριου 2000 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




